Prënzbistum Léck

D'Prënzbistum Léck war ursprénglech e Bistum, iwwer dat de Bëschof Notger 980 vum Keeser Otto II. vum Hellege Réimeche Räich och déi weltlech Herrschaftsrechter krut. De "weltlechen" Territoire war awer net deckungsgläich mam kierchlechen (kuckt weider ënnen).

Dëst Prënzbistum huet eng gewëssen Imunitéit genoss a stoung ënner dem Schutz vum Keeser. Et war de facto en halleft onofhängegt Land, dat bis zu der Lécker Revolutioun, 1789-1793, bestanen huet.

Vum 16. Joerhonnert u bis zu sengem Enn war d'Prënzbistum Léck Deel vum Nidderrhäin-Westfälesche Krees.

Duerno gouf et nees en 'normaalt' Bistum.

 Bistum vs. Prënzbistum 
D'Fürstentum (Principautéit) selwer war ëmmer nëmmen een Deel vum Bistum. An anere Wierder: de Bëschof war iwwerall Bëschof a sengem Bistum, mä "Prënzbëschof" war hien nëmmen a senger Principautéit. Baaschtnech z. B. war am Bistum Léck, awer am Herzogtum Lëtzebuerg. Dat selwecht gëllt fir La Roche, Saint-Hubert, Houffalize, Sankt Väit... Bouillon, dat an engem eegenen Herzogtum louch, war och Deel vum Bistum Léck, mä eeben net vum Prënzbistum.Vgl. z. B.: Jean Lejeune, La principauté de Liège ; Eug. Wahle éditeur, Léck, 1980 (3. Oplo); ISBN 2-87011-058-8: S. 18 (Kaart vum Bistum) a S. 63 (Kaart vun der Principautéit 1789).

 Literatur 
 Jean Lejeune, La principauté de Liège ; Léck (Eugène Wahle éditeur), 3. Oplo, 1980; 232 Säiten (ill., Kaarte, Bibliogr.). ISBN 2-87011-058-8 . Déi 2 éischt Oploen datéiere vun 1948 an 1949.

 Kuckt och 
 Lëscht vun de Bëscheef a Prënzbëscheef vu Léck
 Bistum Léck
 Bonnes villes liégeoises
 Lécker Revolutioun
 Guerre de la vache

 Um Spaweck